Países da Eurozona
     Países da ERM II
     outros membros da UE
     países fóra da UE que adoptaron ó euro unilateralmente

A **eurozona** ou **zona euro** é unha rexión europea que agrupa os países da Unión Europea que teñen como moeda oficial o euro (€). O Banco Central Europeo é o responsábel da política monetaria na zona euro, e o eurogrupo é o órgano político que reúne os representantes dos países que utilizan esta moeda.

Os 20 países membros da **zona euro** son, dende 2023, Alemaña, Austria, Bélxica, Chipre, Croacia, Eslovaquia, Eslovenia, España, Estonia, Finlandia, Francia, Grecia, Irlanda, Italia, Letonia,Lituania, Luxemburgo, Malta, Países Baixos e Portugal.

Historia e características
--------------------------

A eurozona foi creada en 1999 por 11 países da Unión Europea, mais os billetes e moedas non comezaron a circular até o 1 de xaneiro de 2002. Posteriormente incorporáronse Grecia o 1 de xaneiro de 2001 (entrando en circulación xunto cos anteriores), Eslovenia o 1 de xaneiro de 2007, Malta e Chipre o 1 de xaneiro de 2008, Eslovaquia o 1 de xaneiro do 2009, Estonia o 1 de xaneiro de 2011, Letonia o 1 de xaneiro de 2014 e Lituania o 1 de xaneiro de 2015. Respecto dos territorios dos Estados da Unión que non pertencen á propia UE, utilizan o euro as colectividades de ultramar francesas de Saint-Pierre-et-Miquelon, San Bartolomeu, as Terras Antárticas e Austrais Francesas e a illa de Clipperton, así como as bases soberanas británicas de Acrotiri e Dekhelia situadas na illa de Chipre.

Ademais destes 20 países existen outros fóra da Unión Europea que tamén teñen o euro como moeda única. Entre eles están Mónaco, San Marino, Cidade do Vaticano (que emiten os seus propios euros grazas a que teñen acordos legais coa Unión Europea), Andorra (ten acordos legais coa Unión Europea pero non emite euros propios). Kosovo e Montenegro utilízana sen acordos legais coa Unión Europea.

Os países da Unión Europea que non están na **eurozona** pero teñen a obriga de adoptalo son Bulgaria, Suecia, Hungría, Polonia, República Checa e Romanía. Outros como Dinamarca gozan dunha cláusula de exclusión que lles permite continuaren a utilizar as súas moedas nacionais indefinidamente.

Notas
-----

1. ↑  Comisión Europea (3 de outubro de 2022). "zona euro".. Consultado o 3 de outubro de 2022.  Ligazón externa en `|páxina-web=` (Axuda)
2. ↑  Comisión Europea (1 de xaneiro 2002). "incorporación de Grecia a eurozona". Consultado o 10 de outubro de 2022.
3. ↑  Comisión Europea (1 de xaneiro de 2007). "incorporación de Eslovenia a eurozona". Consultado o 2022.
4. ↑  Comisión Europea (1 de xaneiro de 2008). "incorporación de Malta a eurozona". Consultado o 10 de outubro de 2022.
5. ↑  Comisión Europea (1 de xaneiro de 2008). "incorporación de Chipre a eurozona". Consultado o 10 de outubro de 2022.
6. ↑  "Slovakia and the euro". *economy-finance.ec.europa.eu* (en inglés). Consultado o 2023-01-13.
7. ↑  Unión Europea (1 de xaneiro de 2011). "Incorporación de Estonia a eurozona". Consultado o 10 octubro de 2022.
8. ↑  Union Eupopea (1 de xaneiro 2015). "Incorporación de Letonia a eurozona". Consultado o 10 de xaneiro 2022.
9. ↑  Union Europea, ed. (1 de xaneiro de 2015). "Incorporación de Lituania a eurozona". Consultado o 10 de ouctubro de 2022.
10. ↑  título= zona euro
11. ↑  título= zona euro

|  |  |
| --- | --- |
| Control de autoridades | 
* Wd: Q8268
* WorldCat
* VIAF: 295152138683110982481
* EBID: ID
* GND: 7553526-9
* ISNI: 0000 0001 2237 1847
* JSTOR: euro-zone
* LCCN: sh2002007527
* OSM: 12729625
* SELIBR: 113641

 |